ఉన్నంతలో ఇతరులకు సాయం చేయడంలోనే ఆనందముంది అనుకొనేవారు కొందరే. అలాంటి కొందరిలో ఒకడిగా నిలచి, అందరివాడు అనిపించుకుంటున్నాడు నటుడు కాదంబరి కిరణ్. 'మనం సైతం' అంటూ కిరణ్ సాగుతున్న తీరేంటో చూద్దాం.కాదంబరి కిరణ్ పేరు వినగానే ఆయన పోషించిన కామెడీ రోల్స్ ముందుగా గుర్తుకు వస్తాయి. ఆ తరువాతే 'మూవీ ఆర్టిస్ట్స్ అసోసియేషన్'లో ఇంతకుముందు ఆయన సాగిన తీరు తెలుస్తుంది. ప్రస్తుతం మానవతాదృక్పథంతో 'మనం సైతం' అంటూ తోటిమిత్రులతో కలిసి ఆపన్నులను ఆదుకుంటున్నారు కాదంబరి కిరణ్ . ఈ సేవా కార్యక్రమాలను మరింత విస్తారంగా చేసే ఆలోచనా చేస్తున్నారు.నటుడిగానే కాదు, రచయితగా, దర్శకుడిగా సాగిన కాదంబరి కిరణ్ ఇప్పుడు సేవాదృక్పథంతో మొదలు పెట్టిన 'మనం సైతం' అనే కార్యక్రమం ఆయన పుట్టినరోజు సందర్భంగా మరింత ముందుకు సాగింది. ఫిల్మ్ ఛాంబర్లో శుక్రవారం ఉదయం మెడికల్ క్యాంప్ నిర్వహించారు. అలానే సాయంత్రం సినీ, రాజకీయ నేతల సమక్షంలో ఓ కార్యక్రమం చేపట్టారు. నలుగురికి చేతనైన సాయం చేయాలన్న కాదంబరి కిరణ్ సత్సంకల్పం ఫలించాలని, ఆయన మరిన్ని పుట్టినరోజులు ఆనందంగా జరుపుకోవాలని ఆశిద్దాం..
unnantalo itarulaku saayam cheyadamlone aanandamundi anukonevaaru kondare. alanti kondarilo okadigaa nilachi, andarivaadu anipinchukuntunnaadu natudu kaadambari kiran. 'manam saitam' antuu kiran saagutunna teerento chuddam.kaadambari kiran paeru vinagaane aayana pooshinchina comedy rolls mundugaa gurtuku vastaayi. aa taruvathe 'moovee artists asosiation'loo intakumundu aayana saagina teeru telustundi. prastutam maanavataadrukpathamtho 'manam saitam' antuu thotimitrulatho kalisi aapannulanu aadukuntunnaru kaadambari kiran . ee seva kaaryakramaalanu marinta vistaaramgaa chese alochana chestunnaru.natudigaane kaadu, rachayitagaa, darsakudigaa saagina kaadambari kiran ippudu sevaadrukpathamtho modalu pettina 'manam saitam' ane kaaryakramam aayana puttinaroju sandarbhamgaa marinta munduku saagindi. fillm chaambarlo sukravaaram udayam medical camp nirvahinchaaru. alaane saayantram cinee, rajakeeya nethala samakshamlo oo kaaryakramam chepattaru. naluguriki chetanaina saayam cheyalanna kaadambari kiran satsankalpam phalinchaalani, aayana marinni puttinarojulu aanandamgaa jarupukovalani aasiddaam..